16 E kaya vei Samuela o Jiova: “Ena vakacava na dede ni nomu lolositaki Saula+ tiko, niu sa sega ni vakadonui koya me tui me lewai Isireli?+ Tawana nomu ileu ena waiwai,+ mo lako. Au na talai iko vei Jese+ na turaga ni Peceliema, niu sa digitaka e dua vei ratou na luvena tagane me tui.”+2 Ia e kaya o Samuela: “Meu lako vakacava? Ena vakamatei au+ o Saula ni rogoca qo.” E kaya o Jiova: “Mo kauta e dua na luvenibulumakau yalewa mo qai kaya, ‘Au lako mai meu vakacaboisoro vei Jiova.’3 Mo sureti Jese yani ena vakacaboisoro, au na qai vakatakila vei iko na ka mo cakava. Mo lumuta ena vukuqu o koya au digitaka vei iko.”+4 E mani vakayacora o Samuela na ka e tukuna o Jiova. Ni yaco yani i Peceliema+, era sautaninini na qase ni koro nira lai tavaki koya, era kaya: “Oni kauta tiko mai na vakacegu?”5 E kaya sara o koya: “Io na vakacegu. Au lako mai meu vakacaboisoro vei Jiova. Moni vakasavasavataki kemuni, meda lai vakacaboisoro vata.” E vakasavasavataki Jese kei ratou na luvena tagane o koya, oti e kacivi ratou ina vakacaboisoro.6 Ni ratou curu yani e loma, e raici Iliapi+ sara o koya, e kaya: “Sa tu sara ga qo ena mata i Jiova na nona lumuti.”7 E kaya vei Samuela o Jiova: “Kua ni raica na kena irairai kei na kena balavu,+ niu sega ni digitaki koya. Na rai ni tamata e sega ni vaka na rai ni Kalou, ni raica ga na tamata na ka e sau, ia o Jiova e raica na loma ni tamata.”+8 E qai kacivi Epinatapi+ o Jese me lako e mata i Samuela, ia e kaya: “E sega tale ga ni digitaki koya qo o Jiova.”9 E vakaraitaki Sama+ tarava o Jese me raici koya, ia e kaya: “E sega tale ga ni digitaki koya qo o Jiova.”10 E kacivi ratou e vitu na luvena tagane o Jese me ratou lako e mata i Samuela, ia e kaya vei Jese o Samuela: “E sega ni digitaki ratou qo o Jiova.”11 E qai kaya vei Jese o Samuela: “Qo kece o ratou na nomu cauravou?” E kaya o koya: “Se vo tiko o koya e gone duadua,+ e vakatawa sipi tiko.”+ E kaya sara o Samuela vei Jese: “Mo talatala me lai kau mai, ni tou na sega ni dabe me tou kana me yaco mada mai eke o koya.”12 E mani talatala me lai kau mai o koya, e kauti koya yani. E damudamu o koya, e matavinaka, e musudonu.+ E qai kaya o Jiova: “Tucake lumuti koya, o koya ga qo!”+13 E taura sara o Samuela na ileu e tiko kina na waiwai+ qai lumuti koya ena kedratou maliwa na tuakana. E tekivu vakaukauataki Tevita na yalo i Jiova mai na siga oya me lako yani.+ Oti e tucake o Samuela me gole yani i Rama.+14 Ia e biuti Saula na yalo i Jiova+ qai vakarerei koya e dua na yalo ca* mai vei Jiova.+15 Era tukuna vei Saula na nona dauveiqaravi: “Oni kila ni vakarerei kemuni e dua na yalo ca mai vua na Kalou.16 Me vakaroti ira mada na dauveiqaravi era tu qo e matamuni, kemuni na neimami turaga, mera vaqara e dua e kenadau ena qiri api.+ Ena gauna ga e curumi kemuni kina na yalo ca mai vua na Kalou, ena qiriqiri o koya, ena vinaka vei kemuni.”17 E kaya sara o Saula vei ira na nona dauveiqaravi: “Moni qara mada mai vei au e dua e dau qiriqiri vinaka, moni kauti koya mai vei au.”18 E kaya e dua na dauveiqaravi: “Raica! Au kila tiko e dua na luvena tagane o Jese na turaga ni Peceliema e kenadau ena qiriqiri, e tagane yaloqaqa, e dauvala.+ E gusumacala, e musudonu+ qai tokoni koya o Jiova.”+19 E talatala sara vei Jese o Saula, e kaya: “Soli Tevita mada mai na luvemu tagane e vakatawa sipi tiko.”+20 E mani vakavodoka o Jese ena asa na madrai, na tavaya waini kulinimanumanu, kei na dua na luvenime me kauta vei Saula o Tevita na luvena.21 E lako sara vei Saula o Tevita me qaravi koya.+ E taleitaki koya vakalevu o Saula qai dau cola na nona iyaragi.22 E vakauitukutuku vei Jese o Saula: “Yalovinaka me qaravi au tiko ga o Tevita niu taleitaki koya.”23 Ni dau curumi Saula na yalo ca mai vua na Kalou, e taura sara o Tevita na api me qiria, e lomavakacegu kina o Saula, e vinaka vua qai yali vua na yalo ca.+
iVakamacala e ra
^ Se “loma ca.” E vakavuna o Jiova me vakarerei Saula ga na nona vakasama se “lomana.”
VAKADEWA NI VURAVURA VOU (VAKADEWA VAKAVOUTAKI NI 2013)
fij_Latn fij_Latn fij_Latn fij_Latn